VDSS Sklep Psp 340/2019
Sodna praksa Višjega delovnega in socialnega sodišča, 2020-03-12

Edo Škrabec (preds.), Nada Perič Vlaj (poroč.), mag. Lilijana Strban

izvedenina - zelo zahtevno izvedensko mnenje

Po sodni praksi je za zelo zahtevna pisna izvedenska mnenja mogoče šteti le tista, pri katerih je zadana naloga tako zahtevna, da narekuje dodaten poglobljen študij, obsežne analize in preiskave, morebitna posvetovanja z drugimi strokovnjaki, uporabo najzahtevnejše literature itd.

Pritožbi se ugodi in se sklep sodišča prve stopnje v izpodbijanem delu I. točke izreka spremeni tako, da se znesek "821,10 EUR" zniža na znesek "676,20 EUR".

1. Sodišče prve stopnje je sodnemu izvedencu ortopedske stroke prof. dr. A.A. za izvedensko delo z dne 17. 2. 2018 priznalo nagrado in stroške v znesku 821,10 EUR ter odredilo, da se znesek nakaže na izvedenčev osebni račun (I. točka izreka). Izreklo je, da je nagrado in stroške iz I. točke izreka ter prispevke v skladu z veljavnimi predpisi toženec dolžan plačati v 15 dneh od prejema sklepa (II. točka izreka) in da pritožba ne zadrži izvršitve sklepa (III. točka izreka).

2. Zoper I. točko izreka sklepa se pritožuje toženi zavod s predlogom na spremembo tako, da se dosojenih 821,10 EUR zniža na 676,20 EUR.

Ne strinja se s priznano nagrado za zelo zahtevno pisno izvedensko mnenje in posledično višje materialne stroške. Iz obrazložitve sklepa ne izhaja, da bi izvedensko mnenje odstopalo od drugih, niti da izpolnjuje kriterije za zelo zahtevno izvedensko mnenje. Po prvem odstavku 51. člena Pravilnika o sodnih izvedencih in sodnih cenilcih

(Pravilnik) mu je mogoče priznati največ 276,00 EUR nagrade za izdelavo zahtevnega pisnega izvedenskega mnenja dne 17. 2. 2018, ki ne odstopa od povprečja, težavnosti in strokovnosti. Izvedenec je preučil delovno in medicinsko dokumentacijo v sodnem in upravnem spisu, zdravstvenem kartonu ter ustrezno literaturo in nato odgovoril na postavljena vprašanja sodišča, ki so običajna v tovrstnih postopkih. Izdelava izvedenskega mnenja v konkretnem primeru ni terjala nadpovprečne angažiranosti izvedenca, zato ni razlogov za priznanje 414,00 EUR, temveč največ 276,00 EUR. Sklicuje se na kriterije iz sodne prakse, kot npr. v zadevi Psp 337/2016 z dne 7. 12. 2016.

4. Tožena stranka pravilno opozarja, da izpodbijani sklep nima razlogov za priznano nagrado v višini, predpisani za zelo zahtevno pisno izvedensko mnenje in da materialna določba splošnega pravnega akta, na podlagi katerega je dosojena nagrada za pisno izvedensko mnenje, ni v celoti pravilno uporabilo.

(ZPP) je izvedencu med drugim zagotovljena pravica do nagrade za izvedensko delo in povračilo materialnih stroškov. Višino nagrade določa 51. člen Pravilnika. Zneski nagrade za pisni izvid in mnenje so določeni po zahtevnosti v razponih od manj zahtevnega do izjemno zahtevnega. Za zahtevno izvedensko mnenje je nagrada določena v višini 276,00 EUR, za zelo zahtevno pa v višini 414,00 EUR.

Pravilnik v četrtem odstavku 47. člena določa, da je zahtevnost izvida in mnenja odvisna zlasti od obsežnosti dokumentacije, časa ki ga ima izvedenec na voljo, kompleksnosti, vrste zadeve, ki je predmet izvedenstva, ter drugih dejavnikov, ki vplivajo na stopnjo zahtevnosti mnenja. Ocena kriterijev zahtevnosti pisnih izvedenskih mnenj je v presoji sodišča.

je za zelo zahtevna pisna izvedenska mnenja mogoče šteti le tista, pri katerih je zadana naloga tako zahtevna, da narekuje dodaten poglobljen študij, obsežne analize in preiskave, morebitna posvetovanja z drugimi strokovnjaki, uporabo najzahtevnejše literature itd. Slednje v predmetni zadevi ni izkazano, niti ugotovljeno v izpodbijanem sklepu, kot pravilno poudarja pritožba.

6. V okoliščinah konkretnega primera, ko je šlo za oceno invalidnosti ter preostale delovne zmožnosti po zlomu desne koželjnice in lateralnega epikondilitisa, je zato mogoče zaključiti, da je pisni izvid in mnenje z dne 17. 2. 2018 zahtevno in ne zelo zahtevno izvedensko mnenje. Na to med drugim kaže obseg pisne ocene invalidnosti in njene utemeljitve, ki v konkretnem primeru ne odstopa od težavnosti in strokovnosti tovrstnih izvedenskih mnenj.

7. Glede na predhodno navedeno je potrebno pritožbi toženca ugoditi in dosojeno izvedenino znižati. Zaradi znižanja nagrade, priznane za zelo zahtevno pisno izvedensko mnenje na višino, predpisano za zahtevno (z zneska 414,00 EUR na znesek 276,00 EUR) ter posledično zmanjšanje postavke za materialne stroške z 39,10 EUR na 32,20 EUR, je mogoče zakonito dosoditi 676,20 EUR izvedenine namesto 821,10 EUR.

8. Ob pravilni uporabi 51. člena v zvezi z 47. členom Pravilnika ter glede na 365. člen ZPP je bilo potrebno sklep prvostopenjskega sodišča v izpodbijanem delu spremeniti tako, kot je razvidno iz izreka te sodne odločbe.

Ur. l. RS št. 73/2007, 45/2008 in 10/2017.

Npr. sklepi opr. št. Psp 43/2014 z dne 8. 5. 2014; opr št. Psp 170/2015; opr. št. Psp 337/2016 z dne 7. 12. 2016 itd.

Pravilnik o sodnih izvedencih in sodnih cenilcih (2010) - člen 47, 47/4, 51.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.